AIŠKINAMASIS RAŠTAS

DĖL MOLĖTŲ RAJONO SAVIVALDYBĖS ADMINISTRACIJOS DIREKTORIAUS PASKYRIMO

1. **Parengto tarybos sprendimo projekto tikslai ir uždaviniai.** Paskirti savivaldybės administracijos direktorių.
2. **Šiuo metu esantis teisinis reglamentavimas.**

Pagal Lietuvos Respublikos vietos savivaldos įstatymo 16 straipsnio 2 dalies 9 punkto nuostatas savivaldybės tarybos išimtinei kompetencijai yra priskirta savivaldybės administracijos direktoriaus skyrimas mero teikimu. Pagal Įstatymo 13 straipsnio 9 dalį savivaldybės tarybos sprendimai priimami posėdyje dalyvaujančių tarybos narių balsų dauguma. Dėl administracijos direktoriaus skyrimo balsuojama slaptai.

Vykdant Lietuvos korupcijos prevencijos įstatymo nuostatas bei siekiant įvertinti asmens patikimumą ir mažinti korupcijos pasireiškimo tikimybę savivaldybės administracijoje savivaldybės meras raštu kreipėsi į Specialiųjų tyrimų tarnybą pateikti informaciją apie Sigitą Žvinį , kurio kandidatūra teikiama savivaldybės tarybai.

Administracijos direktoriaus darbo užmokestį reglamentuoja Lietuvos Respublikos valstybės tarnybos įstatymas (1 priedo 4 punktas). Pareiginės algos koeficientų ( baziniais dydžiais ) intervalas 14,5-17,5.

Pagal LR vietos savivaldos įstatymo 11 str. 6 d. nuostatas savivaldybės administracijos direktorius turi būti paskirtas per du mėnesius nuo pirmojo išrinktos naujos savivaldybės tarybos posėdžio sušaukimo dienos arba nuo tiesiogiai išrinkto mero priesaikos priėmimo dienos.

**3. Galimos teigiamos ir neigiamos pasekmės priėmus siūlomą tarybos sprendimo projektą.**

**4. Priemonės sprendimui įgyvendinti**

**5. Lėšų poreikis ir jų šaltiniai (prireikus skaičiavimai ir išlaidų sąmatos) savivaldybės administracijos biudžeto.** Savivaldybės administracijos biudžete suplanuotos darbo užmokesčio lėšos.

**6. Vykdytojai, įvykdymo terminai**